recursal/SuperWikiNEXT-32B huggingface dataset:
এস্টার ফানুস
**এস্টার আখনৌখ ফানুস** বা **এস্টার ফানুস** হলেন এক জন মিশরীয় খ্রিস্টান নারীবাদী ছিল। তিনি একটি বিশিষ্ট কিবতীয় পরিবারের সদস্য ছিলেন, এছাড়াও এস্টার নিউ ওম্যান সোসাইটির একজন প্রতিষ্ঠাতা সদস্য ছিলেন এবং ১৯২০ সালে উইমেন্স ওয়াফড কেন্দ্রীয় কমিটি প্রতিষ্ঠা করতে সাহায্য করেছিলেন। তার ছেলে হানা ফাহমি উইসা তার সম্পর্কে তার পারিবারিক স্মৃতিচারণ *অ্যাসিয়াউট*-এ লিখেছেন।

জীবন
----

**ইস্টার ফাহমি উইসা** চিকিৎসক আখনৌখ ফানুস ও বালসাম উইসার কন্যা। তার পিতা-মাতার বাড়িতে আধিপত্য বিস্তারকারী জাতীয় ও ধর্মীয় পরিবেশ তার ব্যক্তিত্বের উপর বড় প্রভাব ফেলেছিল; সে অনুযায়ী তিনি তার পরিবারের মধ্যে উত্থাপিত ধারণা ও মতামত এবং তার বাবার লাইব্রেরিতে বিদ্যমান মূল্যবান বইয়ের মাধ্যমে স্বাধীনতা খুঁজে পেয়েছিলেন। তাদের পরিবারের একজন বন্ধু বিখ্যাত আইনজীবী মাকরাম ইবেদ যখন তাদের বাড়িতে গিয়েছিলেন, তখন এস্টার ফানুস জানতে পারেন যে সাদ জাঘলুল পাশা কিছু বন্ধুদের সাথে মিশর থেকে ব্রিটিশ শাসন আদেশ প্রত্যাহারের দাবিতে ইংল্যান্ড ভ্রমণের পরিকল্পনা করেন। এরপর তিনি ১৯১৯ সালের প্রথম দিকে ব্রিটিশ উপনিবেশবাদের বিরুদ্ধে বিদ্রোহের সিদ্ধান্ত নেন।

বিক্ষোভ যখন মিশরকে উত্তেজিত করে ও ব্রিটিশরা বিক্ষোভকারীদের গুলি করে, তখন দুঃখ অনুভব করে, এস্টার মার্কিন যুক্তরাষ্ট্রের প্রেসিডেন্ট উইলসনকে চিঠি লিখে বলেছিলেন: "এই যুদ্ধে চারজনকে লড়াইয়ের জন্য পাঠানো হয়েছিল" (সাদ জাঘলুল ও তার বন্ধুরা), "যদি এটি জরুরী হয়, তবে আমরা ৪ টি নিদর্শন মুক্ত করতে ৪ শত হতে পারে ৪ হাজার বা ৪ মিলিয়ন জনকে পাঠাতে পারি। এই সংখ্যার তিনগুণ আমাদের মাতৃভূমিতে ন্যায়বিচার প্রতিষ্ঠার জন্য লড়াই করছে। বয়স্করা তাদের শক্তিমত্তা ফিরে পায়, পুরুষরা সাহসী এবং মহিলারা কর্মঠ "

এস্টার সাফিয়া জাঘলুলের সাথে দেখা করতে কায়রো ভ্রমণ করেছিলেন, যিনি প্রেসিডেন্ট উইলসনকে উৎসর্গ করা বার্তায় তিনজন মহিলার স্বাক্ষরের প্রস্তাব করেছিলেন। এই বার্তায় স্বাক্ষর করতে এবং তাদের আপত্তি জমা দিতে শত শত মহিলা জড়ো হয়েছিল; তারপর তারা তাদের পতাকা উত্তোলন এবং স্লোগান দিতে একটি নারীবাদী বিক্ষোভে প্রদর্শিত করেন।

সন্তানদের মৃত্যুতে গভীরভাবে শোকাহত হওয়ার পর এবং অসুস্থতার কারণে গভীরভাবে ভোগান্তির পর, ইস্টার ফানুস ১৯৯০ সালের আগস্ট মাসে মারা যান। তিনি জাতীয় ঐক্যের উল্লেখযোগ্য প্রভাব রেখেছেন এবং মৃত্যুর আগ পর্যন্ত মিশরীয় মহিলাদের মুক্তির প্রচেষ্টা অব্যাহত রেখেছেন।

তথ্যসূত্র
---------

1. ↑  Hanna Fahmy Wissa, *Assiout: the saga of an Egyptian family*, 2000.

বহিঃসংযোগ
---------

* ওয়েব্যাক মেশিনে Famous Egyptian Women, featuring many photos of Ester Fanous (মার্চ ১৫, ২০০৫ তারিখে আর্কাইভকৃত).
* Egyptian women make their mark.
**নবগ্রহ মন্দির** আসামের গুয়াহাটী মহানগরের চিত্রাচল পাহাড় (নবগ্রহ পাহাড়)এ অবস্থিত এক প্রাচীন মন্দির। এখানে সূর্যকে ধরে ন'টা গ্রহের শিলাচিহ্ন আছে৷ এখানে থাকা বিভিন্ন গ্রহের শিলাচিহ্নগুলি হল- সূর্য, চন্দ্র, মঙ্গল, রাহু, শনি, কেতু, বৃহস্পতি, বুধ এবং শুক্র।

ইতিহাস
------

এই মন্দির অতি প্রাচীন এবং ঐতিহ্যসম্পন্ন৷ নবগ্রহ মন্দিরের সঙ্গে অনেক কিংবদন্তি এবং জনশ্রুতি জড়িত হয়ে আছে৷ এই মন্দির কবে কে প্রতিষ্ঠা করেছিলেন তার সঠিক তথ্য পাওয়া যায় না। এই মন্দিরের প্রাংগণে থাকা এক শিলালিপি অনুসারে ১৭৫২ সালে আহোম স্বর্গদেউ রাজেশ্বর সিংহ মন্দিরটি নতুন করে নির্মাণ করিয়েছিলেন বলে জানা যায়৷ ১৮৯৭ সালের বিরাট ভূমিকম্পে এই মন্দিরটির বিস্তর ক্ষতি হয় এবং পরে ধর্মপ্রাণ রাজার সহযোগিতায় পুনর্নির্মাণ করা হয়৷

মন্দিরের কার্যপন্থা
-------------------

মন্দিরে দৈনিক নবগ্রহের পূজা-পাঠ হওয়ার সঙ্গে প্রতি বছর মাঘ-ফাগুনের সংক্রান্তিতে মহা সমারোহে তিনদিন ধরে মহাযজ্ঞ অনুষ্ঠিত হয়৷ এই মন্দিরে কোনো বলি-বিধানের ব্যবস্থা নেই, যদিও ছাগল, হাঁস ইত্যাদি উৎসর্গ করার সাথে ব্যক্তিগত যাগ-যজ্ঞ হোম ইত্যাদি করা হয়৷

তথ্যসূত্র
---------

1. ↑  বিশ্ব ঐতিহ্য, শান্তনু কৌশিক বরুবা

বহিঃসংযোগ
---------

* আহরণ করা তারিখ: ২৮ সেপ্টেম্বর, ২০১১
* আহরণ করা তারিখ: ২৮ সেপ্টেম্বর, ২০১১
**এনরিকে কারদেনাস** (স্পেনীয়: Enrique Cárdenas, স্পেনীয় উচ্চারণ: [enrˈike kˈaɾðenas]) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় ন্যাশনাল স্টার এবং চিলি জাতীয় দলের হয়ে রক্ষণভাগের খেলোয়াড় হিসেবে খেলেছিলেন।

কারদেনাস ১৯১৩ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে ১৯১৭ সাল পর্যন্ত তিনি সর্বমোট ৯ ম্যাচে অংশগ্রহণ করেছিলেন। তিনি চিলির হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।

আন্তর্জাতিক ফুটবল
-----------------

কারদেনাস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলে অন্তর্ভুক্ত ছিলেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| চিলি | ১৯১৩ | ১ | ০ |
| ১৯১৬ | ৫ | ০ |
| ১৯১৭ | ৩ | ০ |
| সর্বমোট | ৯ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Chile - Squad" [চিলি - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে এনরিকে কারদেনাস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে এনরিকে কারদেনাস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে এনরিকে কারদেনাস (ইংরেজি) উইকিউপাত্তে এটি সম্পাদনা করুন
**এস্টোরিয়া নদী** কানাডার আলবার্টা প্রদেশের জেসপার জাতীয় উদ্যানে কানাডিয় রকি পর্বতমালার অন্তর্গত নদী। নদীটির উৎপত্তি টনকুইন উপত্যকায়, এবং এর মোহনা আথাবাস্কা নদীতে। এটি আথাবাস্কা নদীর অন্যতম উপনদী। ব্যবসায়ী জন জ্যাকব এস্টোরের নামে এই নদীর নামকরণ করা হয়। প্রবাহপথে নদীটির গুটিকয়েক উপনদী আছে।

প্রবাহ
------

এস্টোরিয়া নদীর ব্যুৎপত্তি টনকুইন উপত্যকায়। টনকুইন উপত্যকাটি ফ্রেজার হিমবাহ, রাম্প্যান্টস পর্বতশ্রেনী, ইরবাস পর্বত, ক্লিথেরো পর্বত এবং ওল্ডহর্ন পর্বত বেষ্টিত। এই কয়টি পর্বতের বারীপাত ও গলিত বরফের নির্গমণ স্থান টনকুইন উপত্যকা, নিষ্কাশিত জল একত্রে এস্টোরিয়া নদীর সৃষ্টি করেছে। প্রবাহ পথে ইরামাইট, ক্যাম্পাস ও ভারডেন্ট নালীর মোহনা এস্টোরিয়ায় এসে পড়েছে। আলবার্টা মহাসড়ক ৯৩এ এই নদীর উপর দিয়ে চলে গেছে। এই মহাসড়কের সমান্তরালে কিছুদুর প্রবাহিত হওয়ার পর নদীটি উত্তর-পূর্ব দিকে বাঁক নিয়ে আথাবাস্কা নদীতে মিশেছে।

জেসপার জাতীয় উদ্যানে প্রবাহিত এস্টোরিয়া নদী

নামকরণ
------

এস্টোরিয়া নদী, এবং নিকটবর্তী এস্টোরিয়া গিরিপথের নাম পশম ব্যবসায়ী এবং *আমেরিকান ফার কোম্পানি'র* মালিক জন জ্যাকব আস্টোরের নামে নামকরণ করা হয়েছে।

উপনদী
-----

এস্টোরিয়া নদীর উপনদী সমূহ-

* ইরামাইট নালী
* ক্যাম্পাস নালী
* ভারডেন্ট নালী

তথ্যসূত্র
---------

1. 1 2  Karamitsanis, Aphrodite (1991). *Place Names of Alberta, Volume 1*. ক্যালগেরি: ক্যালগেরি বিশ্ববিদ্যালয় প্রেস, পৃষ্ঠা. ৯
2. 1 2  *Place-names of Alberta*। Ottawa: Geographic Board of Canada। ১৯২৮। পৃষ্ঠা 13।

প্রবেশদ্বার: ভূগোল
**এ্যানথ্রাকুইনোন গ্লাইকোসাইড** (ইংরেজি: Anthraquinone glycosides) হল সে সব গ্লাইকোসাইড যাদের কাঠামোর মধ্যে এ্যানথ্রাকুইনোন নিউক্লিয়াস আছে। এ্যানথ্রাকুইনোন গ্লাইকোসাইড আর্দ্র বিশ্লেষণের ফলে শর্করা (গ্লাইকন অংশ) এবং শর্করা নয় এমন কিছু জৈব যৌগ তৈরী হয় (এগ্লাইকন অংশ) যার মধ্যে এ্যানথ্রাকুইনোন নিউক্লিয়াস থাকে।

কার্যপদ্ধতি
-----------

এ্যানথ্রাকুইনোন গ্লাইকোসাইড গুলো ক্ষুদ্রান্ত থেকে শোষিত হয় এবং বৃহদান্ত্রে পুনঃশোষতি হয় যেখানে তারা বৃহদান্ত্রের পেশী সংকোচন এবং সঞ্চালন বৃদ্ধিকে উদ্দিপ্ত করে। বৃহদান্ত্রের মধ্যে এই সঞ্চালন বৃদ্ধি বিরেচন ঘটায়। পৃথক ভাবে সেবনে এগ্লাইকন গুলো গৃপিং-ইফেক্ট (কামড়ানো বৎ বেদনা) উৎপন্ন করে। এজন্য এরা এন্টিস্পাজমিক ঔষধের সাথে অথবা ক্যালমাটিভ (উত্তেজনা প্রশমক) বিরুৎ- আদা এবং ফানেল জাতীয় উদ্ভিদ সাথে নির্দেশিত।

পার্শ্বপ্রতিক্রিয়া
-------------------

সল্প মেয়াদি কোষ্ঠ্যকাঠিন্যে এই বিরুৎগুলোর সর্বোত্তম ব্যবহার হয়।দীর্ঘ মেয়াদী ব্যবহার অন্ত্রের স্বাভাবিকত্ব হ্রাস করে।

যৌগসমূহ/জাতক সমূহ
-----------------

এ্যানথ্রাকুইনোন যৌগসমূহঃ

### অক্সান্থ্রন

অক্সান্থ্রন গুলো হলো এ্যানথ্রাকুইনোন এবং এ্যানথ্রানলের মধ্যবর্তী উৎপন্ন যৌগ। তারা ক্যাসকারার (এক ধরনের উদ্ভিদ) বাকলে থাকে এবং এ্যানথ্রাকুইনোন এর জারণে উৎপন্ন হয়।যখন জারিত হয় তখন তারা এ্যানথ্রাকুইনোন-এ পরিনত হয়। হাইড্রোজেন পার-অক্সাইড ব্যবহার করে অক্সান্থ্রন গুলোকে জারিত করা হয়। মোডিফাইড বর্নট্রেজার টেস্টের মাধ্যমে এদের শনাক্ত করা যায়।

### ডাইএন্থ্রন

দুইটি এন্থ্রন অণু নিজেদের মধ্যে যুক্ত হয়ে ডাইএন্থ্রন গঠন করে। এন্থ্রনের স্বল্প জারনের কারণে ডাইএন্থ্রন গঠিত হতে পারে। উদাহরণ: সেন্নিডিনস্ এ এবং সেন্নিডিনস্ বি; রেডিন এ, বি এবং সি বিভিন্ন ধরনের ডাইএন্থ্রন।

সুগার অংশের কার্যক্রম
---------------------

গ্লাইকোসাইড গুলোর সুগার অংশ, বিশেষ করে গ্লুকোজ, এগ্লাইকন (সুগার বিহীন) অংশের সাথে এসিটাল গঠন করে। অবশিষ্ট সুগার অংশ এগ্লাইকনের শোষন এবং কার্যসম্পাদনের স্থানে পৌঁছানোকে সহজ করে।

তথ্যসূত্র
---------

1. ↑  Evans WC; Trease and Evans' Pharmacognosy. University Press, Cambridge.13th edition. 1989; pp. 395.
2. ↑  Evans WC; Trease and Evans' Pharmacognosy. University Press, Cambridge.13th edition. 1989; pp. 396.
3. ↑  Evans WC; Trease and Evans' Pharmacognosy. University Press, Cambridge.13th edition. 1989; pp. 397.
এনসাইক্লোপিডিয়া অব ইসলাম নিবন্ধের সাথে বিভ্রান্ত হবেন না।

**ইসলামিক এনসাইক্লোপিডিয়া** হলো ব্রিল পাবলিকেশনের প্রকাশিত ইসলামি ও ইরানি গবেষণার উপর একটি এনসাইক্লোপিডিয়া। এটি (ফার্সি: دائرةالمعارف بزرگ اسلامی) থেকে নির্বাচিত নিবন্ধগুলির প্রায় ১৬-ভলিউম এর অনুবাদ , যা "দ্য গ্রেট ইসলামিক এনসাইক্লোপিডিয়া") এর ইসমাইলি স্টাডিজ ইনস্টিটিউট এর সাথে যুক্ত আলেমদের দ্বারা ইংরেজিতে লেখা অতিরিক্ত নিবন্ধগুলির পরিপূরক।
পার্সিয়ান ভাষা প্রকল্প ১৯৮৩ সাল থেকে কাজীম মৌসভী-বোজনৌরদীর নেতৃত্বে, যখন তেহরান এ একটি বৃহত্তর ইসলামী বিশ্বকোষ কেন্দ্র প্রতিষ্ঠা করা হয়েছিল, যখন এটির তত্ত্বাবধানের জন্য একটি বৈজ্ঞানিক কমিটি গঠনের উদ্দেশ্যে প্রতিষ্ঠিত হয়েছিল। শিয়া ইসলামের বিস্তৃত কভারেজ সরবরাহকারী এই প্রকল্পটি ইসলামী বিশ্বে যথেষ্ট আগ্রহ জাগিয়ে তুলেছে এবং ইসলামিক স্টাডিজের বহু পার্সিয়ান ভাষাবিদ পন্ডিতদের সাথে পরামর্শ করছেন। ২০১৬ সালের হিসাবে, এনসাইক্লোপিডিয়াটি পার্সিয়ান বর্ণমালার নবম বর্ণে এবং সম্পূর্ণ ২২ তম ভলিউমে রয়েছে।

ফরহাদ দাফাতারি ও উইলফার্ড মাদেলুং সম্পাদিত ব্রিলের এনসাইক্লোপিডিয়া ইসলামিকা বর্তমানে এর পঞ্চম খণ্ডে রয়েছে। এটি ২০০৮ সালে শুরু হয়েছিল এবং ২০২৩ সালে এটি শেষ হবে বলে আশা করা হচ্ছে। এটি উন্নত গ্র্যাজুয়েট শিক্ষার্থী এবং পণ্ডিতদের জন্য যাদের নিখুঁত ডকুমেন্টেশন প্রয়োজন তাঁদের জন্য খুবই দরকারি একটি বই।

আরো দেখুন
---------

Center\_for\_the\_Great\_Islamic\_Encyclopedia
The\_Comprehensive\_History\_of\_Iran

তথ্যসূত্র
---------

1. 1 2  Wahdati, Mousa al-Reza (২০১৫)। "Encyclopaedia Islamica Volume 3 (Adab – al-Bāb al-Ḥādī ͑ashar) ed. by Farhad Daftary, Wilferd Madelung (review)"। *Journal of Shi'a Islamic Studies*। **8** (1): 107–109। আইএসএসএন 2051-557X। ডিওআই:10.1353/isl.2015.0023।
2. ↑  "সংরক্ষণাগারভুক্ত অনুলিপি"। ১২ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০২১।
3. ↑  Bauden, Frédéric (২০১৩)। "Encyclopaedia Islamica, volume 1 (A-Abū Ḥanīfa), éd. Farhad Daftary et Wilferd Madelung, Leyde-Boston, Brill, 2008, 1 vol. in-4°, xxii-848 p. ISBN : 978-90-04-16860-2."। *Moyen Age: Revue d'Histoire et de Philologie* (ফরাসি ভাষায়)। **CXIX** (2)। আইএসএসএন 0027-2841।
4. ↑
5. ↑

বহিঃসংযোগ
---------

* Official Persian text of the first 24 volumes –  official website
* The official announcement at Brill Publication with a preview
* Translation by The Institute of Ismaili Studies  ওয়েব্যাক মেশিনে আর্কাইভকৃত ২০ ডিসেম্বর ২০১৩ তারিখে
**এ. এফ. এম. আওরঙ্গজেব** একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের মানব সম্পদ ব্যবস্থাপনা বিভাগের অধ্যাপক এবং চট্টগ্রামে অবস্থিত বেসরকারি বিশ্ববিদ্যালয়, বিজিসি ট্রাস্ট বিশ্ববিদ্যালয় বাংলাদেশ এর উপাচার্য।

শিক্ষাজীবন
----------

এ. এফ. এম. আওরঙ্গজেব চট্টগ্রাম বিশ্ববিদ্যালয় থেকে স্নাতক (সম্মান) ও স্নাতকোত্তর ডিগ্রি লাভ করেন। পরবর্তীকালে তিনি বেলজিয়ামের খ্যাতনামা বিশ্ববিদ্যালয় থেকে গ্লোবাল ম্যানেজমেন্ট অ্যান্ড ডেভেলপমেন্ট এ এমএস এবং চট্টগ্রাম বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন
--------

আওরঙ্গজেব চট্টগ্রাম বিশ্ববিদ্যালয়ের মানব সম্পদ ব্যবস্থাপনা বিভাগের অধ্যাপক। কর্মজীবনে অধ্যাপনা ও গবেষণার পাশাপাশি তিনি চট্টগ্রাম বিশ্ববিদ্যালয়ের ব্যবসায় প্রশাসন অনুষদের ডিন, ব্যবস্থাপনা বিভাগ ও মানব সম্পদ ব্যবস্থাপনা বিভাগের সভাপতিসহ বিভিন্ন গুরুত্বপূর্ণ পদে দায়িত্ব পালন করেছেন।

এ. এফ. এম. আওরঙ্গজেব ২০২১ সালের ১১ জানুয়ারি চট্টগ্রামে অবস্থিত বেসরকারি বিশ্ববিদ্যালয়, বিজিসি ট্রাস্ট বিশ্ববিদ্যালয় বাংলাদেশ এর উপাচার্য হিসেবে যোগদান করেন।

গবেষণাকর্ম ও প্রকাশনা
---------------------

জাতীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।

সদস্যপদ
-------

আওরঙ্গজেব বিভিন্ন পেশাজীবী সংগঠনের সক্রিয় সদস্য। তিনি চট্টগ্রাম বিশ্ববিদ্যালয় শিক্ষক সমিতির সভাপতি হিসেবেও দায়িত্ব পালন করেন।

তথ্যসূত্র
---------

1. 1 2  "বিজিসি ট্রাস্ট ইউনিভার্সিটির উপাচার্য হিসেবে যোগ দিলেন ড. আওরঙ্গজেব"। *দৈনিক কালের কণ্ঠ*। ১২ জানুয়ারি ২০২১। সংগ্রহের তারিখ ৩১ জুলাই ২০২১।
2. ↑  "ড. আওরঙ্গজেব বিজিসি ট্রাস্ট ভার্সিটির নতুন উপাচার্য"। *দৈনিক আজাদী*। ১২ জানুয়ারি ২০২১। সংগ্রহের তারিখ ৩১ জুলাই ২০২১।
3. ↑  "বিজিসি ট্রাস্ট ইউনিভার্সিটিতে উপাচার্য বিদায় ও বরণ"। *বাংলানিউজটোয়েন্টিফোর.কম*। ১৩ জানুয়ারি ২০২১। সংগ্রহের তারিখ ৩১ জুলাই ২০২১।
4. 1 2  "বিজিসি ট্রাস্ট ইউনিভার্সিটির নতুন উপাচার্য প্রফেসর আওরঙ্গজেব"। *বাংলানিউজটোয়েন্টিফোর.কম*। ১১ জানুয়ারি ২০২১। সংগ্রহের তারিখ ৩১ জুলাই ২০২১।
**এস্থার লিচ** (১৮০৯ - নভেম্বর ১৮৪৩) ছিলেন একজন ঔপনিবেশিক-ভারতীয় ইংরেজ মঞ্চ অভিনেত্রী এবং ভারতে সক্রিয় থিয়েটার পরিচালক। তিনি ভারতের থিয়েটার ইতিহাসের একজন গুরুত্বপূর্ণ ব্যক্তিত্ব ছিলেন, তিনি কলকাতা শহরের প্রথম পেশাদার ইংরেজি থিয়েটারগুলির মধ্যে একটি সানস সুচি থিয়েটার (১৮৩৯-৪৯) প্রতিষ্ঠা ও পরিচালনা করেছিলেন এবং তাকে কলকাতা মঞ্চের নেতৃস্থানীয় মহিলা হিসাবে বিবেচনা করা হয়েছিল।  সেই সময় তাকে ভারতীয় সারাহ সিডন্স হিসাবে উল্লেখ করা হয়েছিল।

জীবন
----

এস্থার লিচ ছিলেন এক ব্রিটিশ সৈন্যের কন্যা, একজন "মিস্টার ফ্ল্যাটম্যান", যিনি মীরাটে নিযুক্ত ছিলেন। তিনি নন-কমিশনড অফিসার জন লিচকে বিয়ে করেন এবং অভিনেত্রীর মা হন "মিসেস অ্যান্ডারসন"।

এস্থার লিচকে বেরহামপুরের রেজিমেন্টাল শিক্ষাবিদ দ্বারা শিক্ষামূলক প্রশিক্ষণ দেওয়া হয়েছিল। তিনি সেনাবাহিনীর জন্য প্রদত্ত অপেশাদার থিয়েটারে অভিনয় করেতেন এবং অভিনয়ের জন্য প্রচুর মনোযোগ আকর্ষণ এবং জনপ্রিয়তা অর্জন করেছিলেন। অফিসাররা তাকে শেক্সপিয়ারের কাজ উপস্থাপন করেন। তিনি ভারতের প্রথম পেশাদার অভিনেত্রী ছিলেন বলে যুক্তি দেওয়া যেতে পারে।

তিনি কলকাতা থিয়েটার এবং কলকাতার দম দম থিয়েটারে সক্রিয় ছিলেন এবং ১৮২২ সালে দম দম থিয়েটারের ব্যবস্থাপক পরিচালক ছিলেন। ১৮২৫ এবং ১৮৩৮ সালের মধ্যে, তিনি চৌরঙ্গী থিয়েটারের নেতৃস্থানীয় মহিলা এবং তারকা ছিলেন।  চৌরঙ্গী থিয়েটারে তার কর্মজীবন থিয়েটারের স্বর্ণযুগের সমান্তরালে সংঘটিত হয়েছিল এবং এর সাফল্যের জন্য তাকে আংশিকভাবে দায়ী করা হয়েছে। তিনি ১৯৩৮ সালে ইংল্যান্ডের উদ্দেশ্যে ভারত ত্যাগ করেন।

তিনি ১৮৩৯ সালে ফিরে আসেন, এরপর ধ্বংস হয়ে যাওয়া চৌরঙ্গী থিয়েটার তিনি সানস সুচি থিয়েটার প্রতিষ্ঠা করেন। তিনি শিল্প বিশেষজ্ঞ মিঃ স্টকেলারের সহযোগিতায় এবং কলকাতার অভিজাতদের সমর্থনে থিয়েটারটি প্রতিষ্ঠা করেন, যারা চৌরঙ্গী থিয়েটারের পরিবর্তে একটি থিয়েটারের প্রয়োজনীয়তা অনুভব করেছিলেন এবং ১৮৩৯ সালের আগস্ট মাসে একটি অস্থায়ী ভবনে সানস সুচি থিয়েটারের উদ্বোধন করা হয়েছিল, এবং ৮ মার্চ ১৮৪১ সালে নিজস্ব ভবন উদ্বোধন করেন। এটি ৪০০ জনের ধারনক্ষমতা সম্পন্ন একটি মার্জিত ছোট থিয়েটার হিসাবে বর্ণনা করা হয়েছিল। তিনি তার থিয়েটারে অসাধারণভাবে সফল হয়েছিলেন এবং কলকাতায় ব্রিটিশদের পাশাপাশি ভারতীয় দর্শকদেরও আকৃষ্ট করেছিলেন।

১৮৪৩ সালের ২ নভেম্বর, সানস সুসিতে অভিনয়ের সময় তার পোশাকে আগুন ধরে যায়। তিনি গুরুতরভাবে জখম হন, এবং কয়েক দিন পরেই মারা যান। তার মৃত্যুশয্যায়, তিনি থিয়েটারের মালিকানা তার সহকর্মী নিনা ব্যাক্সটারের কাছে হস্তান্তর করেন।

তথ্যসূত্র
---------

1. ↑  Shaw, Dennis. "Esther Leach, The Mrs. Siddons of Bengal"‘, Educational Theatre Journal, X, 304-310
2. ↑  Shaw, Dennis. "Esther Leach, The Mrs. Siddons of Bengal"‘, Educational Theatre Journal, X, 304-310
3. ↑  P. Guha-Thakurta, *Bengali Drama: Its Origin and Development*

বহিঃসংযোগ
---------

* *থিয়েটার হিস্ট্রি অ্যান্ড হিস্টোরিওগ্রাফি: এথিক্স, এভিডেন্স অ্যান্ড ট্রুথ*
* *ভারতীয় জীবনী অভিধান*
**এন্ডেভারওএস** (ইংরেজি: EndeavourOS) হলো এন্টারগোসের উত্তরসূরী একটি আর্চ-ভিত্তিক লিনাক্স ডিস্ট্রিবিউশন।  এটি এক্সএফসিই ডেস্কটপ পরিবেশ সহযোগে আসে এবং কেলামারাস অফলাইন ইন্সটলার ব্যবহার করে্ তবে এন্ডেভারওএসে অন্য যেকোন ডেস্কটপ পরিবেশ সহজেই ইন্সটল করা যায়।

সূচনা
-----

যখন এন্টারগোস ২১ মে ২০১৯ সালে তাদের প্রকল্পের সমাপ্তি ঘোষণা করে, পেছনে রেখে যায় উৎসাহী ও বন্ধুবৎসল একটি বিশাল সম্প্রদায়। 
ব্রায়ান পোয়ারওয়াটমডজো, এন্টারগসের একজন মডারেটর, নতুন একটি ফোরামে সম্প্রদায়টি বজায় রাখার আইডিয়া দেন। আইডিয়াটি পুরো সম্প্রদায় থেকেই প্রচুর সমর্থন পায় এবং ঐ দিনই জোহানেস কাম্প্রাদ, ফার্নান্দো ওমিচুক ফ্রজি এবং ম্যানুয়েল তার সাথে যোগ দেন।
ফ্রজি টিমটিতে জয়েন করার পর এটি আর শুধুমাত্র একটি সম্প্রদায় বজায় রাখাতে সীমাবদ্ধ থাকলো না। ফ্রজি এর আগে আর্চ-ভিত্তিক অন্য একটি লিনাক্স ডিস্ট্রবিউশন নিয়ে কাজ করেছিলেন, যেটি এন্টারগস ভিত্তিক, কিন্তু ব্যবহার করতো অফলাইন ইন্সটলার। তার সে ডিস্ট্রিবিউশনটির নাম ছিলো পোর্টারগোস, এবং ব্যবহার করতো এক্সএফসিই ডেস্কটপ। 
প্রথমে তারা এন্টারগসের নেট ইন্সটলার সিঞ্চি ব্যবহার করার কথা চিন্তা করেন, যেটি মোট ৯টি ডেস্কটপ পরিবেশ ইন্সটলের সুযোগ দেয়, একইসাথে সুযোগ দেয়, একটি বেস ইন্সটলেরও। কিন্তু প্রযুক্তিক জটিলতার জন্যে তারা পোস্টারগোসের অফলাইন ইন্সটলার ব্যবহারের সিদ্ধান্ত নেন। 
এক সপ্তাহের মধ্যেই তারা সম্প্রদায়ের কাছে তাদের পরিকল্পনার কথা জানান, এবং ডিস্ট্রিবিউশন, ওয়েবসাইট ও ফোরামের উন্নয়ন শুরু করেন।

তথ্যসূত্র
---------

1. 1 2  ইভাঞ্জেলো, জ্যাসন। "এন্টারগোসের উদ্দীপনা টিকিয়ে রাখতে আর্চ ভিত্তিক নতুন ডিস্ট্রো এন্ডেভারওএস"। *ফোর্বস* (ইংরেজি ভাষায়)। সংগ্রহের তারিখ ২০১৯-০৯-১৩।
2. ↑  "এন্ডেভার ওএস"। *এন্ডেভার ওএস* (ইংরেজি ভাষায়)। সংগ্রহের তারিখ ২০১৯-০৯-১৩।
**এজে অ্যাপেলগেট** একজন মার্কিন প্রাক্তন পর্নোগ্রাফিক অভিনেত্রী।

জীবনের প্রথমার্ধ
----------------

এজে অ্যাপেলগেট নিউ ইয়র্কের ম্যাসাপেকুয়ায় জন্মগ্রহণ করেন।

কর্মজীবন
--------

এজে অ্যাপেলগেট ১৯ বছর বয়সে স্ট্রিপার হিসাবে কাজ শুরু করেছিলেন। তিনি পরে নগ্ন মডেল, ফেটিশ মডেল এবং নাচের শিক্ষক হিসাবে কাজ করেছেন। 

অ্যাপেলগেট ২২ বছর বয়সে ২০১২ সালে প্রাপ্তবয়স্ক চলচ্চিত্র শিল্পে প্রবেশ করেন এবং প্রাথমিকভাবে মঞ্চ নাম কায়লি ইভান্স ব্যবহার করেন।

অ্যাপেলগেট *এ.ভি.এন* কে বলেন, তার যতদিন সম্ভব প্রাপ্তবয়স্ক শিল্পে কাজ করার পরিকল্পনা রয়েছে, হয়তো মিল্ফ পর্যন্ত।  তিনি আরও বলেছিলেন যে, তিনি ভবিষ্যতে পরিচালনা করতে এবং নিজের প্রযোজনা সংস্থার আশা করছেন। 

২০২১ সালে, অ্যাপলগেট তার ইনস্টাগ্রামে পোস্ট করেছেন যে, তিনি প্রাপ্তবয়স্ক শিল্প থেকে অবসর নিয়েছেন।

ব্যক্তিগত জীবন
--------------

অ্যাপেলগেট একটি ব্যক্তিগত প্রশিক্ষণের সনদের অর্জনের জন্য কোর্সে অংশগ্রহণ করেছে। 

অ্যাপেলগেটের ইতালীয় বাক্যাংশ "ব্যালো ডি আমোর" (অনুবাদ:" ভালোবাসার নৃত্য") তার ডান নিতম্বে উলকি এঁকেছেন, প্রতিটি কানে তিনটি ছিদ্র এবং একটি নাভি ভেদ করা।

অ্যাপেলগেটের দীর্ঘদিনের সঙ্গী বিল বেইলি মার্চ ২০১৯ সালে মারা যান। 

৮ ডিসেম্বর ২০১৯-এ, অ্যাপলগেট একটি পুত্র সন্তানের জন্ম দেন।

পুরস্কার এবং মনোনয়ন
--------------------

তথ্যসূত্র
---------

1. 1 2 3 4 5 6  Buzz Killington (ডিসেম্বর ২৭, ২০১৩)। "সংরক্ষণাগারভুক্ত অনুলিপি"। মে ৩১, ২০১৪ তারিখে মূল থেকে আর্কাইভ করা। সংগ্রহের তারিখ এপ্রিল ১৭, ২০১৪।
2. ↑  McCahill, Elaine (মার্চ ৫, ২০১৯)। "Porn star Bill Bailey falls to death at hotel after 'drinking all day'"। *mirror*।
3. ↑  "AJ Applegate Speaks About Her Partner Bill Bailey's Death: 'It Was a Tragic Accident'"। *XBIZ*।
4. ↑  ApplegѼte, A. J. (ডিসেম্বর ৮, ২০১৯)। "Welcome Jaxon Lewis! He was born at 12:23 pm 12/8/19 at 5lbs & 12 ounces I can't believe I made this beautiful boy. I just feel so lucky to be his mommy! This was the best Xmas present I could have ever asked for. Took 3 hours to push this little man out, but OMG so worth it!pic.twitter.com/4kL1Jb7znm"।

বহিঃসংযোগ
---------

* ইন্টারনেট মুভি ডেটাবেজে এ.জে. আপেলগেট (ইংরেজি)
* ইন্টারনেট অ্যাডাল্ট ফিল্ম ডাটাবেজে এ.জে. আপেলগেট
* অ্যাডাল্ট ফিল্ম ডাটাবেজে এ.জে. আপেলগেট (ইংরেজি)
**এক্সটেনসিবল হাইপারটেক্সট মার্কআপ ল্যাঙ্গুয়েজ** (**এক্সএইচটিএমএল**) হল এক্সএমএল মার্কআপ ভাষার পরিবারের অংশ।এটি বহুল ব্যবহৃত হাইপারটেক্সট মার্কআপ ল্যাঙ্গুয়েজ (এইচটিএমএল) এর সংস্করণগুলিকে মিরর করে বা প্রসারিত করে, যে ভাষাতে ওয়েব পৃষ্ঠাগুলি তৈরি করা হয়।

HTML5 এর পূর্বে এইচটিএমএলকে স্ট্যান্ডার্ড জেনারেলাইজড মার্কআপ ল্যাঙ্গুয়েজ (এসজিএমএল), একটি নমনীয় মার্কআপ ল্যাঙ্গুয়েজ ফ্রেমওয়ার্ক হিসাবে সংজ্ঞায়িত করা হলেও, এক্সএইচটিএমএল হল এক্সএমএল -এর একটি অ্যাপ্লিকেশন, যা এসজিএমএল-এর আরও সীমাবদ্ধ উপসেট।এক্সএইচটিএমএল ডকুমেন্টগুলি সুগঠিত এবং তাই স্ট্যান্ডার্ড এক্সএমএল পার্সার ব্যবহার করে পার্স করা হতে পারে, এইচটিএমএল এর বিপরীতে, যার জন্য একটি নম্র এইচটিএমএল-নির্দিষ্ট পার্সার প্রয়োজন। 

XHTML 1.0 ২৬ জানুয়ারী, ২০০০-এ ওয়ার্ল্ড ওয়াইড ওয়েব কনসোর্টিয়াম (W3C) সুপারিশে গঠিত হয়েছে।XHTML 1.1 ৩১ মে, ২০০১-এ একটি W3C সুপারিশ দ্বারা গঠিত হয়ে ওঠে।XHTML5 নামে পরিচিত স্ট্যান্ডার্ডটি HTML5 স্পেসিফিকেশনের XML অভিযোজন হিসাবে তৈরি করা হচ্ছে।

তথ্যসূত্র
---------

1. ↑  Graff, Eliot (৭ মে ২০১৪)। "Polyglot Markup: A robust profile of the HTML5 vocabulary"। W3C। ১৬ জুন ২০২২ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২২।
2. ↑  "HTML vs. XHTML"। *whatwg.org*।
3. ↑  "The WHATWG Blog"। *whatwg.org*।
এই নিবন্ধটি নেতিবাচক চরিত্রের ভারতীয় অভিনেত্রী সম্পর্কে। নায়িকা ঐশ্বর্যা রাই বচ্চনের জন্য ঐশ্বর্যা রাই দেখুন।

**ঐশ্বর্যা** (জন্ম: ৭ এপ্রিল ১৯৭১) একজন ভারতীয় অভিনেত্রী, তিনি বেশ কয়েকটি মালয়ালম টেলিভিশন ধারাবাহিকের পাশাপাশি তামিল, মালয়ালম এবং তেলুগু চলচ্চিত্রে অভিনয় করেছেন। তিনি জনপ্রিয় অভিনেত্রী লক্ষ্মীর মেয়ে। ২০১১ সালে শ্রেষ্ঠ অভিনেত্রী (নেতিবাচক চরিত্র) বিভাগে এশিয়ানেট টেলিভিশন পুরস্কার লাভ করেছিলেন।

কর্মজীবন
--------

ঐশ্বর্যার প্রথম চলচ্চিত্র *ওলিয়ামপুকাল* মুক্তি পায় ১৯৯১ সালে, এরপরে *মামাগারু* (১৯৯১), *রাসুকুট্টি* (১৯৯২) এবং *মীরা* (১৯৯২) মুক্তি পায়। তিনি *বাটারফ্লাই* (১৯৯৩) এবং *গারদিশ* (১৯৯৩) ছবিতে দ্বৈত চরিত্রে অভিনয় করেন, এটি ছিল মালয়ালম ছবি *কিরিদামের* পুননির্মাণ। কর্মজীবনের শুরুর দিকে তিনি *তিরুদা তিরুদা* (১৯৯৩) ছবিতে মণি রত্নমের সাথে কাজ করার উল্লেখযোগ্য একটি সুযোগ প্রত্যাখ্যান করেন।

১৯৯৪ সালে তার বিয়ের পরে ঐশ্বর্যা চলচ্চিত্র জগৎ ত্যাগ করেন এবং একটি পরিবার গড়ে তোলার ক্ষেত্রে অগ্রাধিকার দেওয়াকেই তিনি বেছে নেন। কিন্তু তারপরও তার বৈবাহিক সম্পর্ক বিচ্ছিন্ন হয়ে পড়ে এবং স্বামীর মাদকাসক্তির ফলে তিনিও মাদক সেবনে আসক্ত হয়ে পড়েছিলেন, যার ফলে ১৯৯৬ সালে তার বিবাহ বিচ্ছেদের পরে চলচ্চিত্র শিল্পে পুনরায় প্রবেশ করা তার পক্ষে কঠিন হয়ে পড়ে। পুনর্বাসন প্রক্রিয়া চালিয়ে যাওয়ার পরে, তিনি কম্পিউটার বিজ্ঞানে পড়াশোনা চালিয়ে যাওয়ার সিদ্ধান্ত নেন এবং ১৯৯৭ সালে এনআইআইটির সাথে কাজ করার জন্য যোগ দিয়েছিলেন এবং সফটওয়্যার ইঞ্জিনিয়ার হিসাবে তার কাজকে অগ্রাধিকার দিয়েছিলেন। এরপরে তার বন্ধু অভিনেত্রী রেবতী তাকে রাজি করানোর পর তিনি সুরেশ চন্দ্র মেনন প্রযোজিত টেলিভিশন অনুষ্ঠানে অংশ গ্রহণের প্রস্তাব গ্রহণ করেন। তার বিবাহ, সন্তানের জন্ম এবং বিবাহ বিচ্ছেদের ফলস্বরূপ চলচ্চিত্র থেকে চার বছরের বিচ্ছিন্ন থাকার পরে ঐশ্বর্যা পার্থিবনের *হাউসফুল* (১৯৯৯) এ বোমা নিষ্পত্তি দলের দায়িত্বে থাকা একজন পরিদর্শকের চরিত্রে ফিরে আসেন। তিনি শতাব্দীর শুরুতে *সয়ম্বরম* (১৯৯৯), *সত্যমেভা জয়তে* (২০০০) এবং *নরসিমহাম* (২০০০) এর মতো চলচ্চিত্রে পার্শ্ব চরিত্রে অভিনয় অব্যাহত রাখেন।

ব্যক্তিগত জীবন
--------------

মালয়ালি পিতা কে ভাস্করন এবং অর্ধ তামিল ও তেলুগু অভিনেত্রী লক্ষ্মীর ঘরে জন্ম নেন ঐশ্বর্যা, জন্মগ্রহণের সময় তার নাম ছিল শান্তা মীনা ভাস্কর, তার মায়ের তৃতীয় বিবাহের ফলে তার একজন সৎবোন ছিল। ১৯৯৪ সালে তিনি তানভীর আহমেদের সাথে বিবাহবন্ধনে আবদ্ধ হন এবং ১৯৯৬ সালে তাদের বিবাহবিচ্ছেদ ঘটে। এই দম্পতির অনাইনা নামে এক মেয়ে আছে, মেয়েটি ১৯৯৫ সালে জন্মগ্রহণ করে।

বহিঃসংযোগ
---------

* ইন্টারনেট মুভি ডেটাবেজে ঐশ্বর্যা (ইংরেজি)
* ফেসবুকে ঐশ্বর্যা
* ঐসুর রান্নাঘর – পোর্টাল

তথ্যসূত্র
---------

1. ↑  "കണ്ണീരൊഴുക്കാന്‍ ഞാനില്ല , Interview – Mathrubhumi Movies"। *Mathrubhumi.com*। ২০১০-০৬-১৭। ১৯ ডিসেম্বর ২০১৩ তারিখে মূল থেকে আর্কাইভ করা।
2. ↑  "Star Talk – Aishwarya"। indiaglitz.com। ১৯ এপ্রিল ২০০৭ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১০।
3. 1 2 3 4  "I don't want to act with half-baked idiots any longer"। rediff.com। মার্চ ২০০০।
4. ↑
5. ↑  "കണ്ണീരൊഴുക്കാന്‍ ഞാനില്ല – articles,infocus\_interview – Mathrubhumi Eves"। *Mathrubhumi.com*। ২০১৪-০৩-০৩। ১৯ জানুয়ারি ২০১১ তারিখে মূল থেকে আর্কাইভ করা।
একই নামের অন্যান্য ব্যক্তির জন্য এ কে এম ফজলুল হক দেখুন।**এ কে এম ফজলুল হক মিলন** একজন বাংলাদেশ জাতীয়তাবাদী দল এর রাজনীতিবিদ এবং গাজীপুর-৩ এর সাবেক সংসদ সদস্য।

কর্মজীবন
--------

এ.কে.এম.ফজলুল হক মিলন 
একজন দক্ষ সংগঠক তিনি ৯০ এর স্বৈরাচার এরশাদ বিরোধী আন্দোলনের একজন মহানায়ক ছিলেন। পরবর্তী তে তিনি ২০০১ সালে গাজীপুর-৩ বতর্মানে ৫ আসন (কালীগঞ্জ) থেকে বাংলাদেশ জাতীয়তাবাদী দলের প্রার্থী হিসাবে সংসদ সদস্য নির্বাচিত হয়েছিলেন  । তিনি স্বেচ্ছাসেবকদল গাজীপুর জেলা শাখার সাধারণ সম্পাদক ছিলেন। জাতীয়তাবাদী দল বিএনপির গাজীপুর জেলা শাখার সাধারণ সম্পাদক ছিলেন  । তিনি জাতীয়তাবাদী ছাত্রদলের কেন্দ্রীয় প্রচার সম্পাদক ও পরে সভাপতির দায়িত্বে ছিলেন। গাজীপুর জেলা বিএনপির সভাপতি ছিলেন। বতর্মানে জেলা বিএনপির আহবায়কের দায়িত্বে আছেন। এবং বিএনপির কেন্দ্রীয় সাংগঠনিক সম্পাদকের (ঢাকা বিভাগ) দায়িত্বে আছেন।

তথ্যসূত্র
---------

1. ↑  "Parliament Election Result of 1991,1996,2001 Bangladesh Election Information and Statistics"। *Vote Monitor Networks*। ২৮ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৯।
2. ↑  "Ex-MP Fazlul Haque Milon arrested"। *The Daily Star* (ইংরেজি ভাষায়)। ৫ সেপ্টেম্বর ২০০৭। সংগ্রহের তারিখ ২০ অক্টোবর ২০১৯।
ও-র্গ্যান-দ্গে-লেগ্স-র্নাম-র্গ্যাল
**ও-র্গ্যান-দ্গে-লেগ্স-র্নাম-র্গ্যাল** (তিব্বতি: ཨོ་རྒྱན་དགེ་ལེགས་རྣམ་རྒྱལ, ওয়াইলি: *o rgyan dge legs rnam rgyal*) (১৭৯১-১৮৪০) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম পে-গ্লিং-র্গ্যাল-স্রাস (ওয়াইলি: *pe gling rgyal sras*) উপাধিধারী লামা ছিলেন।

সংক্ষিপ্ত জীবনী
---------------

ও-র্গ্যান-দ্গে-লেগ্স-র্নাম-র্গ্যাল ১৭৯১ খ্রিষ্টাব্দে ভূটানের বুমথাং অঞ্চলে স্প্রা-ম্খার (ওয়াইলি: *spra mkhar*) নামক স্থানে জন্মগ্রহণ করেন। কুন-ব্জাং-ব্স্তান-পা'ই-র্গ্যাল-ম্ত্শান (ওয়াইলি: *kun bzang bstan pa'i rgyal mtsan*) নামক ষষ্ঠ পে-গ্লিং-গ্সুং-স্প্রুল (ওয়াইলি: *pe gling gsung sprul*) উপাধিধারী অবতারী লামা তাকে ব্স্তান-'দ্জিন-স্রিদ-ঝি-র্নাম-র্গ্যাল (ওয়াইলি: *bstan 'dzin srid zhi rnam rgyal*) নামক চতুর্থ পে-গ্লিং-র্গ্যাল-স্রাস (ওয়াইলি: *pe gling rgyal sras*) উপাধিধারী লামার পুনর্জন্ম রূপে চিহ্নিত করেন।

তথ্যসূত্র
---------

1. ↑  Maki, Ariana (এপ্রিল ২০১১)। "The Fifth Gangteng, Orgyen Gelek Namgyel"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১২-২৪।

|
|  |
| পূর্বসূরীব্স্তান-'দ্জিন-স্রিদ-ঝি-র্নাম-র্গ্যাল | **ও-র্গ্যান-দ্গে-লেগ্স-র্নাম-র্গ্যাল  পঞ্চম পে-গ্লিং-র্গ্যাল-স্রাস** | উত্তরসূরীও-র্গ্যান-ব্স্তান-পা'ই-ন্যি-মা |
|

| * দে
* স
পে-গ্লিং-র্গ্যাল-স্রাস |
| --- |
| 
* ১) পে-মা-'ফ্রিন-লাস
* ২) ব্স্তান-'দ্জিন-লেগ্স-পা'ই-দোন-গ্রুব
* ৩) কুন-ব্জাং-'ফ্রিন-লাস-র্নাম-র্গ্যাল
* ৪) ব্স্তান-'দ্জিন-স্রিদ-ঝি-র্নাম-র্গ্যাল
* ৫) ও-র্গ্যান-দ্গে-লেগ্স-র্নাম-র্গ্যাল
* ৬) ও-র্গ্যান-ব্স্তান-পা'ই-ন্যি-মা
* ৭) ও-র্গ্যান-ব্স্তান-পা'ই-ন্যিন-ব্যেদ
* ৮) ও-র্গ্যান-'ফ্রিন-লাস-র্দো-র্জে
* ৯) রিগ-'দ্জিন-কুন-ব্জাং-পে-মা-র্নাম-র্গ্যাল

 | পে-মা-'ফ্রিন-লাস |
ও-র্গ্যান-পা-রিন-ছেন-দ্পাল
**ও-র্গ্যান-পা-রিন-ছেন-দ্পাল** (ওয়াইলি: *o rgyan pa rin chen dpal*) (১২২৯-১৩০৯) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের এক বিখ্যাত বৌদ্ধভিক্ষু ছিলেন।

জন্ম
----

ও-র্গ্যান-পা-রিন-ছেন-দ্পাল ১২২৯ খ্রিষ্টাব্দে তিব্বতের ৎসাং অঞ্চলে র্গ্যুস পরিবারগোষ্ঠীতে জন্মগ্রহণ করেন। তার পিতার নাম ছিল দ্বোন-জো-'ফান (ওয়াইলি: *dbon jo 'phan*) এবং মাতার নাম ছিল দুগ-গে-মা (ওয়াইলি: *dug ge ma*)। জন্মের পর তার নাম রাখা হয় সেং-গে-দ্পাল (ওয়াইলি: *seng ge dpal*)।

শিক্ষা
------

কৈশোরে তিনি বজ্রকীলয়, হেবজ্র, চক্রসম্বর প্রভৃতি সম্বন্ধে শিক্ষালাভ করে ষোল বছর বয়সে বেদোং বৌদ্ধবিহারে অভিধর্মকোশ ও অভিধর্মসমুচ্চয়ের ওপর ভারতীয় পণ্ডিতদের টীকাভাষ্যগুলি অধ্যয়ন করতে যাত্রা করেন। ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর বিখ্যাত পণ্ডিত র্গোদ-ত্শাং-পা-ম্গোন-পো-র্দো-র্জের নিকট তিনি মহামুদ্রা সম্বন্ধে শিক্ষালাভ করেন। কুড়ি বছর বয়সে তিনি ভিক্ষুর শপথ গ্রহণ করেন। পরবর্তী বারো বছর তিনি কালচক্র সম্বন্ধে শিক্ষালাভ করেন।

পরিভ্রমণ
--------

তিনি র্গোদ-ত্শাং-পা-ম্গোন-পো-র্দো-র্জের নির্দেশে কৈলাস পর্বত ও লাদাখ হয়ে বহু প্রতিকূলতার মধ্য দিয়ে ওড্ডিয়ান যাত্রা করেন। যাত্রা শেষ করে তিনি তিব্বত ফিরে এসে কয়েকজন সঙ্গীর সাথে বুদ্ধ গয়া যাত্রা করেন। বুদ্ধ গয়া থেকে ফিরে গেলে কুবলাই খানের আমন্ত্রণে মঙ্গোলিয়া যাত্রা করে তাকে কালচক্র সম্বন্ধে শিক্ষাদান করে কুবলাই খানের বহু অনুরোধ সত্ত্বেও তিব্বত ফিরে আসেন।

র্গ্যাল-বা-কার্মা-পাদের সান্নিধ্য
---------------------------------

তিনি তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর দ্বিতীয় র্গ্যাল-বা-কার্মা-পা কার্মা-পাক্শির নিকট শিষ্যত্ব গ্রহণ করেন। তিনি তৃতীয় র্গ্যাল-বা-কার্মা-পা রাং-'ব্যুং-র্দো-র্জেকে কার্মা-পাক্শির অবতাররূপে চিহ্নিত করেন ও তাকে শিক্ষাদান করেন।

তথ্যসূত্র
---------

1. 1 2 3  Gardner, Alexander (2009-12)। "Orgyenpa Rinchen Pel"। *The Treasury of Lives: Biographies of Himalayan Religious Masters*। সংগ্রহের তারিখ 2013-12-29।  এখানে তারিখের মান পরীক্ষা করুন: `|তারিখ=` (সাহায্য)
2. ↑  Sorensen, Michelle (2011-04)। "The Second Karmapa, Karma Pakshi"। *The Treasury of Lives: Biographies of Himalayan Religious Masters*। সংগ্রহের তারিখ 2013-12-13।  এখানে তারিখের মান পরীক্ষা করুন: `|তারিখ=` (সাহায্য)
3. ↑  Gardner, Alexander (2011-04)। "The Third Karmapa, Rangjung Dorje"। *The Treasury of Lives: Biographies of Himalayan Religious Masters*। সংগ্রহের তারিখ 2013-12-13।  এখানে তারিখের মান পরীক্ষা করুন: `|তারিখ=` (সাহায্য)

আরও পড়ুন
---------

* Roerich, George, trans. 1996. The Blue Annals. 2nd ed. Delhi: Motilal Banarsidas.
* Tucci, Giuseppe. 1971. Travels of Tibetan Pilgrims in the Swat Valley. In Opera Minora, Rome: Dott. Giovanni Bardi, vol 2, pp. 369–418.
ও-র্গ্যান-ব্স্তান-পা'ই-ন্যিন-ব্যেদ
**ও-র্গ্যান-ব্স্তান-পা'ই-ন্যিন-ব্যেদ** (তিব্বতি: ཨོ་རྒྱན་བསྟན་པའི་ཉིན་བྱེད, ওয়াইলি: *o rgyan bstan pa'i nyin byed*) (১৮৭৫-১৯০৫) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের সপ্তম পে-গ্লিং-র্গ্যাল-স্রাস (ওয়াইলি: *pe gling rgyal sras*) উপাধিধারী লামা ছিলেন।

সংক্ষিপ্ত জীবনী
---------------

ও-র্গ্যান-ব্স্তান-পা'ই-ন্যিন-ব্যেদ ১৮৭৫ খ্রিষ্টাব্দে ভূটানের মোং-স্গার (ওয়াইলি: *mong sgar*) অঞ্চলে দ্গ্রা-মেদ-র্ত্সে (ওয়াইলি: *dgra med rtse*) নামক স্থানে জন্মগ্রহণ করেন। তার পিতার নাম ছিল দ্কোন-ম্ছোগ-দ্বাং-'দুস (ওয়াইলি: *dkon mchog dbang 'dus*) এবং মাতার নাম ছিল সেং-গে-স্গ্রোল-মা (ওয়াইলি: *seng+ge sgrol ma*)। শাক্য র্গ্যাল-ম্ত্শান নামক এক বৌদ্ধ ভিক্ষু তার উল্লেখযোগ্য শিক্ষক ছিলেন। তিনি কুন-ব্জাং-ছোস-গ্লিং (ওয়াইলি: *kun bzang chos gling*), স্গার-দ্গোন-ল্হা-খাং (ওয়াইলি: *sgar dgon lha khang*) , গ্জি-গ্জি-ল্হা-খাং (ওয়াইলি: *gzi gzi lha khang*) এবং স্পাং-খা-ব্সাম-গ্তান-ছোস-গ্লিং (ওয়াইলি: *spang kha bsam gtan chos gling*) নামক চারটি সাধনকেন্দ্র স্থাপন করেন। ১৮৯৭ খ্রিষ্টাব্দে এক ভূমিকম্পের ফলে স্গাং-স্তেং-গ্সাং-স্ঙ্গাগ্স-ছোস-গ্লিং (ওয়াইলি: *sgang steng gsang sngags chos gling*) বৌদ্ধবিহার ক্ষতিগ্রস্ত হলে তিনি বিহারের সংস্কার সাধন করেন। ১৯০৫ খ্রিষ্টাব্দে নোর-বু-স্গাং (ওয়াইলি: *nor bu sgang*) বিহারে তার মৃত্যু হয়।

তথ্যসূত্র
---------

1. ↑  Maki, Ariana (এপ্রিল ২০১১)। "The Seventh Gangteng, Orgyen Tenpai Nyinje"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১২-২৪।

|
|  |
| পূর্বসূরীও-র্গ্যান-ব্স্তান-পা'ই-ন্যি-মা | **ও-র্গ্যান-ব্স্তান-পা'ই-ন্যিন-ব্যেদ  সপ্তম পে-গ্লিং-র্গ্যাল-স্রাস** | উত্তরসূরীও-র্গ্যান-'ফ্রিন-লাস-র্দো-র্জে |
|

| * দে
* স
পে-গ্লিং-র্গ্যাল-স্রাস |
| --- |
| 
* ১) পে-মা-'ফ্রিন-লাস
* ২) ব্স্তান-'দ্জিন-লেগ্স-পা'ই-দোন-গ্রুব
* ৩) কুন-ব্জাং-'ফ্রিন-লাস-র্নাম-র্গ্যাল
* ৪) ব্স্তান-'দ্জিন-স্রিদ-ঝি-র্নাম-র্গ্যাল
* ৫) ও-র্গ্যান-দ্গে-লেগ্স-র্নাম-র্গ্যাল
* ৬) ও-র্গ্যান-ব্স্তান-পা'ই-ন্যি-মা
* ৭) ও-র্গ্যান-ব্স্তান-পা'ই-ন্যিন-ব্যেদ
* ৮) ও-র্গ্যান-'ফ্রিন-লাস-র্দো-র্জে
* ৯) রিগ-'দ্জিন-কুন-ব্জাং-পে-মা-র্নাম-র্গ্যাল

 | পে-মা-'ফ্রিন-লাস |
**ঐতিহাসিক চিত্র** হল একটি সামরিক পত্রিকা যা ইতিহাস বিষয়ক এবং প্রথম বাংলা সাময়িক পত্রিকা। এর উদ্ভব হয়েছে স্থানীয় তথ্যসমূহ সংগ্রহ করার মাধ্যমে দেশের ইতিহাস রচনার জাতীয়তাবাদী প্রেরণা থেকেই। ১৮৯৯ সালের জানুয়ারি মাসে অক্ষয়কুমার মৈত্রেয় এই সাময়িক পত্রিকা শুরু করেন। এই পত্রিকার প্রথম সংখ্যা ছিল রবীন্দ্রনাথ ঠাকুরের লেখা যা বেড় হয়েছিল ‘ভূমিকা’সহ । ‘ঐতিহাসিক চিত্র’ শীর্ষক নিবন্ধের মাধ্যমে কবি পত্রিকাটিকে আশীর্বাদ জানান এবং আশা ব্যক্ত করেন যে, আমাদের নিজস্ব ইতিহাস সংগ্রহের এ প্রচেষ্টা দেশের জনগণের মানসিক স্থবিরতা দূর করতে অনেকটা সাহায্য করবে।

অক্ষয়কুমার এ পত্রিকা প্রকাশ করেন রাজশাহী থেকে ত্রৈমাসিক হিসেবে । এর প্রচ্ছদ অঙ্কন করেন উপেন্দ্রকিশোর রায় চৌধুরী । চারটি সংখ্যা প্রকাশের পর এটি চালিয়ে যেতে পারেননি অক্ষয়কুমার । তারপর সম্পাদনার দায়িত্বভার গ্রহণ করেন আরেকজন ইতিহাসবিদ নিখিলনাথ রায় এবং এক বছরের জন্য মাসিক পত্রিকা হিসেবে এটি প্রকাশ করেন। এ পর্যায়ে কলকাতার মেটক্যাফ প্রেস এর প্রকাশনা চলিয়ে যেতে সাহায্য করতে এগিয়ে আসে। নিখিলনাথ তৃতীয় পর্যায় শুরু করেন বাংলা ১৩১৪ এর বৈশাখ মাসে (ইংরেজি - ১৯০৭) এবং বাংলা ১৩১৮ সনের চৈত্র মাস (ইংরেজি- ১৯১২) পর্যন্ত এর প্রকাশনা চালিয়ে যান। এরপর বন্ধ হয়ে যায় সাময়িক পত্রিকাটির প্রকাশ ।

এর জীবনকাল অতি ক্ষুদ্র হলেও ইতিহাসের বিভিন্ন তথ্য ও উপকরণ সংগ্রহ এবং সংরক্ষণকে উৎসাহিত করতে ঐতিহাসিক চিত্র গুরুত্বপূর্ণ অবদান রেখেছে।

তথ্যসূত্র
---------

1. ↑  "ঐতিহাসিক চিত্র - বাংলাপিডিয়া"। *bn.banglapedia.org*। সংগ্রহের তারিখ ২০২০-০৪-১৯।
**ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান** (ওয়াইলি: *o rgyan rdzong pa chos skyong rgyal mtshan*) (১৪৫৫-১৫২০) তিব্বতের জো-নাং বৌদ্ধবিহারের বিংশ প্রধান ছিলেন।

সংক্ষিপ্ত জীবনী
---------------

ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান কৈশোরে বিনয় ও প্রজ্ঞাপারমিতা সম্বন্ধে নাম-ব্সোদ-ছেন-মো (ওয়াইলি: *nam bsod chen mo*) এবং ব্সোদ-নাম্স-য়ে-শেস (ওয়াইলি: *bsod nams ye shes*) নামক দুই বৌদ্ধভিক্ষুর নিকট শিক্ষালাভ করেন। তিনি সা-স্ক্যা বৌদ্ধবিহারে গো-রাম্স-পা-ব্সোদ-নাম্স-সেং-গে নামক বিখ্যাত সা-স্ক্যা ধর্মসম্প্রদায়ের পন্ডিতের নিকট পাঁচ বছর ধরে তন্ত্র শিক্ষা করেন ও দীক্ষালাভ করেন। বত্রিশ বছর বয়সে তিনি মধ্য তিব্বতের রাওয়ামে মহাবিদ্যালয়ে অধ্যপক হিসেবে যোগ দেন ও এই মহাবিদ্যালয়ে সতেরো বছর শিক্ষকতা করেন। এই সময় তিনি ম্খ্যেন-রাব-ছোস-র্জে (ওয়াইলি: *mkhyen rab chos rje*) নামক নালেন্দ্র বিহারের প্রধানের নিকট মার্গফল ও কালচক্র সম্বন্ধে অধ্যয়ন করেন। এছাড়া তিনি দোন-য়োদ-র্নাম-র্গ্যাল (ওয়াইলি: *don yod rnam rgyal*), কুন-স্পাংস-ঙ্গাগ-দ্বাং-দ্পাল-'ব্যোর (ওয়াইলি: *kun spangs ngag dbang dpal 'byor*) এবং ব্দাগ-ছেন-ব্লো-গ্রোস-র্গ্যাল-ম্ত্শান (ওয়াইলি: *bdag chen blo gros rgyal mtshan*) নামক তিন ভিক্ষুর নিকট মার্গফল সম্বন্ধে, ব্স্তান-'দ্জিন-ন্যি-মা-ব্জাং-পো (ওয়াইলি: *bstan 'dzin nyi ma bzang po*) নামক পন্ডিতের নিকট নিগুমার ছয় যোগ সম্বন্ধে এবং ছোস-স্ক্যোং-ব্জাং-পো (ওয়াইলি: *chos skyong bzang po*) নামক তিব্বতী অনুবাদকের নিকট বিমলপ্রভা টীকাভাষ্য সম্বন্ধে শিক্ষালাভ করেন। ছোস-গ্রাগ্স-র্গ্যা-ম্ত্শো নামক কার্মা-ব্কা'-ব্র্গ্যুদ ধর্মীয় গোষ্ঠীর সপ্তম র্গ্যাল-বা-কার্মা-পা তার অন্যতম শিক্ষক ছিলেন। বাষট্টি বছর বয়সে তিনি জো-নাং বৌদ্ধবিহারের বিংশ প্রধান হিসেবে নির্বাচিত হন। এই সময় তিনি দ্পাল-'খোর-ব্দে-ছেন (ওয়াইলি: *dpal 'khor bde chen*), শেল-দ্কার (ওয়াইলি: *shel dkar*), সা-স্ক্যা প্রভৃতি বৌদ্ধবিহারে হেবজ্র তন্ত্র, মার্গফল, কালচক্র, ছেদ সাধনা এবং সরহ পা রচিত দোঁহা সম্বন্ধে শিক্ষাদান করেন।

তথ্যসূত্র
---------

1. ↑  Stearns, Cyrus (আগস্ট ২০০৮)। "Orgyen Dzongpa Chokyong Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-২৭।

|  |  |  |
| --- | --- | --- |
| পূর্বসূরীদ্পাল-ল্দান-রিন-ছেন | **ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান  জো-নাং বৌদ্ধবিহারের বিংশ প্রধান** | উত্তরসূরীস্গো-রুম-পা-কুন-দ্গা'-লেগ্স-পা |
|
**এ স্টোলেন লাইফ** জেইসি লি ডুগার্ট কর্তৃক রচিত স্মৃতিকথা, যিনি মাত্র ১১ বছর বয়সে অপহরণের শিকার হন এবং এরপর তাকে ক্যালিফোর্নিয়ার কনট্রা কস্টা কাউন্টিতে ১৮ বছর ধরে বন্দি করে রাখা হয়। বইটি প্রকাশের পূর্বে এটি অ্যামাজনের সবচেয়ে বেশি বিক্রিত হওয়া বইয়ের তালিকায় শীর্ষে অবস্থান করে এবং প্রকাশের পর দ্যা নিউইয়র্ক টাইমসের বেস্ট সেলার লিস্টে ৬ সপ্তাহ ধরে সবচেয়ে বেশি বিক্রিত হওয়া বই হিসেবে তালিকার শীর্ষে অবস্থান করে।

এ স্টোলেন লাইফ প্রকাশিত হয় ১২ জুলাই ২০১১ সালে, এটি প্রকাশ করে সাইমন এন্ড শুস্টার।

পটভূমি
------

১৯৯১ সালে জেইসি লি ডুগার্ট ক্যালিফোর্নিয়ার সাউথ লেক টাহো’র কাছে অপহৃত হন, সেই সময় তিনি বাড়ি থেকে বের হয়ে স্কুল বাস স্টপে হাঁটছিলেন। অবিচ্ছিন্নভাবে অনেক তদন্ত সত্ত্বেও অপহরণের পরে আঠারোো বছর পর্যন্ত ডুগার্টের কোন সন্ধান পাওয়া যায় নি। এ স্টোলেন লাইফ ডুগার্টের সেই আঠারোো বছরের কঠিন ও বেদনাদায়ক সময়ের গল্প, যা তিনি মানসিক রোগ বিশেষজ্ঞ রেবেকা বেইলির সাথে লিখেছিলেন; তার মানসিক চিকিৎসার অংশ হিসেবে।

অভ্যর্থনা
---------

প্রকাশনা সংস্থা সাইমন এন্ড শুস্টার প্রাথমিকভাবে বইটির ২০০,০০০ কপি মুদ্রণ করে এবং পরে চাহিদা বেড়ে যাওয়ায় আরো ১৫,০০০ কপি মুদ্রণ করে। আনুষ্ঠানিকভাবে প্রকাশের এক দিন পূর্বেই বইটি অ্যামাজনের সবচেয়ে বেশি বিক্রীত বইয়ের তালিকায় শীর্ষ স্থান লাভ করে।

তথ্যসূত্র
---------

1. ↑  "Bestsellers: Hardcover Nonfiction"। *The New York Times*। জানুয়ারি ১০, ২০১৮। সংগ্রহের তারিখ সেপ্টেম্বর ২১, ২০১১।
2. ↑  The Associated Press and Bee staff (মার্চ ১৫, ২০১৬)। "Jaycee Lee Dugard working on her second book"। The Sacramento Bee। মে ২১, ২০১৬ তারিখে মূল থেকে আর্কাইভ করা। সংগ্রহের তারিখ জুন ১১, ২০১৬।
3. ↑  "A Stolen Life"। জুন ৬, ২০১৬ তারিখে মূল থেকে আর্কাইভ করা। সংগ্রহের তারিখ জুন ১১, ২০১৬।
4. ↑  Jessica Hopper (জুলাই ৭, ২০১১)। "Jaycee Dugard Interview: She Describes Giving Birth in Phillip Garrido's Backyard Prison"। ABC News। সংগ্রহের তারিখ জানুয়ারি ৮, ২০১৭।

বহিঃসংযোগ
---------

* Review: A Stolen Life in *The New York Times*
* Review: A Stolen Life in *The Daily Telegraph*
* Review: A Stolen Life in *The Washington Post*
* Review: A Stolen Life in *The Hollywood Reporter*
**ওএলএক্স গ্রুপ** একটি গ্লোবাল অনলাইন মার্কেটপ্লেস (আমস্টারডামে সদর দফতর এবং দক্ষিণ আফ্রিকার মিডিয়া এবং প্রযুক্তি গ্রুপ ন্যাস্পার্সের মালিকানাধীন),  ২০০৬ সালে প্রতিষ্ঠিত এবং ৪৫টি দেশে পরিচালিত হয়। 

ওএলএক্স মার্কেটপ্লেস ইলেক্ট্রনিক্স, ফ্যাশন আইটেম, আসবাব, পরিবারের পণ্য, গাড়ি এবং বাইকের মতো পরিষেবা এবং পণ্য ক্রয় ও বিক্রয় করার একটি প্ল্যাটফর্ম। ২০১৪ সালে, প্ল্যাটফর্মটিতে ১১ বিলিয়ন পৃষ্ঠা, ২০০ মিলিয়ন মাসিক সক্রিয় ব্যবহারকারী, ২৫ মিলিয়ন তালিকা এবং প্রতি মাসে ৮.৫ মিলিয়ন লেনদেন হতে দেখা গেছে। 

দক্ষিণ আফ্রিকার মিডিয়া গ্রুপ ন্যাস্পার্স ২০১০ সালে বেশিরভাগ ওএলএক্স এবং ২০১৪ সালে ৯৫% কোম্পানির মালিকানা অর্জন করেছিল।

ইতিহাস
------

ফ্যাব্রিস গ্রিন্ডা এবং অ্যালেক অক্সেনফোর্ড মার্কিন যুক্তরাষ্ট্রের বাইরের বিশ্বের জন্য ক্রেগলিস্ট বিকল্প হিসাবে সংস্থাটি শুরু করেছিলেন। 

২০০৬ সালে, এটি মুন্ডোঅনুসিও.কম অধিগ্রহন করে, যা ছিল হিস্পানিক বাজারকে টার্গেট করা একটি শ্রেণিবদ্ধ সাইট এবং ২০০৭ সালে, এটি চীনা শ্রেণিবদ্ধ সাইট ইডেং.সিএন -এ বিনিয়োগ করে। 

২০১০ সালে, সংস্থার বেশিরভাগ অংশ দক্ষিণ আফ্রিকার মিডিয়া গ্রুপ ন্যাস্পার্স দ্বারা অধিগ্রহণ করা হয়েছিল।  ২০১৬ এর শেষদিকে এটি ট্র্যাডাস চালু করে, একটি ভারী যন্ত্রপাতির শ্রেণিবদ্ধ সাইট।

তথ্যসূত্র
---------

1. 1 2 3  "Meet OLX, the biggest Web company you've never heard of"। *Fortune*। ২০১৪-১০-২৯। সংগ্রহের তারিখ ২০১৬-০৯-২৩।
2. ↑  Mander, Benedict (২০১৬-০৯-১৯)। "Argentina: home to the majority of Latin America's tech unicorns"। *Financial Times*। আইএসএসএন 0307-1766। সংগ্রহের তারিখ ২০১৬-০৯-২৭।
3. ↑  "Naspers-owned OLX enters 11 new markets"। সংগ্রহের তারিখ ২০১৬-০৯-২৩।
4. ↑  Rao, Leena। "Naspers Makes Strategic Investment In Craigslist Competitor OLX"। *TechCrunch*। সংগ্রহের তারিখ ২০১৬-০৯-২৩।
5. ↑  Perez, Sarah (২০১৫-০৯-০৩)। "Mobile App Letgo Raises $100 Million From Naspers To Take Over Classifieds In The U.S."। *TechCrunch*। সংগ্রহের তারিখ ২০১৬-০৬-১৪।
6. ↑  "About us Tradus"। *www.tradus.com* (ইংরেজি ভাষায়)। সংগ্রহের তারিখ ২০১৮-০১-০৪।

বহিঃসংযোগ
---------

* প্রাতিষ্ঠানিক ওয়েবসাইট
ও-র্গ্যান-ব্স্তান-পা'ই-ন্যি-মা
**ও-র্গ্যান-ব্স্তান-পা'ই-ন্যি-মা** (তিব্বতি: ཨོ་རྒྱན་བསྟན་པའི་ཉི་མ, ওয়াইলি: *o rgyan bstan pa'i nyi ma*) (১৮৩৮-১৮৭৪) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের ষষ্ঠ পে-গ্লিং-র্গ্যাল-স্রাস (ওয়াইলি: *pe gling rgyal sras*) উপাধিধারী লামা ছিলেন।

সংক্ষিপ্ত জীবনী
---------------

ও-র্গ্যান-ব্স্তান-পা'ই-ন্যি-মা ১৮৩৩ খ্রিষ্টাব্দে ভুটানে গ্ন্যোস পরিবারগোষ্ঠীতে জন্মগ্রহণ করেন। তার পিতার নাম ছিল ব্স্তান-পা'ই-র্গ্যাল-ম্ত্শান (ওয়াইলি: *bstan pa’i rgyal mtshan*)। ও-র্গ্যান-ব্স্তান-পা'ই-ন্যি-মা তিব্বতের খাম্স অঞ্চলের ল্হা-লুং (ওয়াইলি: *lha lung*) যাত্রা করে কুন-ব্জাং-ঙ্গাগ-দ্বাং-ছোস-ক্যি-ব্লো-গ্রোস (ওয়াইলি: *kun bzang ngag dbang chos kyi blo gros*) নামক ষষ্ঠ পে-গ্লিং-গ্সুং-স্প্রুল (ওয়াইলি: *pe gling gsung sprul*) উপাধিধারী অবতারী লামার নিকট শিক্ষালাভ করেন। ভুটান ফিরে এলে তিনি রিন-ছেন-বুম-পা (ওয়াইলি: *rin chen bum pa*) নামক স্থানে একান্ত সাধনায় লিপ্ত হন। এরপর তিনি পে-গ্লিং-গিং-গ্সুম (ওয়াইলি: *pe gling ging gsum*), পে-গ্লিং-গ্তের-'ছাম (ওয়াইলি: *pe gling gter 'cham*), দ্মাং-'ছাম (ওয়াইলি: *dmang 'cham*) প্রভৃতি নাচের প্রচলন করেন।

তথ্যসূত্র
---------

1. ↑  Maki, Ariana (এপ্রিল ২০১১)। "The Sixth Gangteng, Tenpai Nyima"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১২-২৪।

|
|  |
| পূর্বসূরীও-র্গ্যান-দ্গে-লেগ্স-র্নাম-র্গ্যাল | **ও-র্গ্যান-ব্স্তান-পা'ই-ন্যি-মা  ষষ্ঠ পে-গ্লিং-র্গ্যাল-স্রাস** | উত্তরসূরীও-র্গ্যান-ব্স্তান-পা'ই-ন্যিন-ব্যেদ |
|

| * দে
* স
পে-গ্লিং-র্গ্যাল-স্রাস |
| --- |
| 
* ১) পে-মা-'ফ্রিন-লাস
* ২) ব্স্তান-'দ্জিন-লেগ্স-পা'ই-দোন-গ্রুব
* ৩) কুন-ব্জাং-'ফ্রিন-লাস-র্নাম-র্গ্যাল
* ৪) ব্স্তান-'দ্জিন-স্রিদ-ঝি-র্নাম-র্গ্যাল
* ৫) ও-র্গ্যান-দ্গে-লেগ্স-র্নাম-র্গ্যাল
* ৬) ও-র্গ্যান-ব্স্তান-পা'ই-ন্যি-মা
* ৭) ও-র্গ্যান-ব্স্তান-পা'ই-ন্যিন-ব্যেদ
* ৮) ও-র্গ্যান-'ফ্রিন-লাস-র্দো-র্জে
* ৯) রিগ-'দ্জিন-কুন-ব্জাং-পে-মা-র্নাম-র্গ্যাল

 | পে-মা-'ফ্রিন-লাস |
ভাইস অ্যাডমিয়াল **হিক্কাদুওয়াগে আনন্দ সিলভা** (১৯৩৬-১৯৯৯) শ্রীলঙ্কা নৌবাহিনীর একজন কমান্ডার ছিলেন। তিনি ১১তম শ্রীলঙ্কীয় নৌবাহিনীর কমান্ডার হিসেবে ১৯৮৬ সাল থেকে ১৯৯১ সাল পর্যন্ত দায়িত্ব পালন করেন।

শিক্ষা
------

মাউন্ট লাভিনিয়ার সেন্ট থমাস কলেজ থেকে উচ্চ মাধ্যমিক পড়াশোনা শেষে নৌবাহিনীতে যোগ দেন সিলভা। তার এক ভ্রাতা শ্রীলঙ্কা সেনাবাহিনীর জেনারেল ছিলেন।

নৌ জীবন
-------

১৭ বছর বয়সে ১৯৫৩ সালের ১২ই অক্টোবর রয়্যাল সিলন নেভি (বর্তমানে শ্রীলঙ্কা নৌবাহিনী) তে ক্যাডেট হিসেবে যোগ দেন সিলভা। ক্যাডেট প্রশিক্ষণের জন্য সিলভাকে যুক্তরাজ্যের ব্রিটানিয়া রয়্যাল নেভাল কলেজ-এ পাঠানো হয়, সিলভা ওখান থেকে প্রশিক্ষণ শেষ করে তার স্ব দেশের নৌবাহিনীতে ১৯৫৬ সালে এক্সিকিউটিভ শাখায় অ্যাক্টিং সাব লেফটেন্যান্ট হিসেবে কমিশন প্রাপ্ত হন। কমিশন পাবার পর তাকে আবার যুক্তরাজ্য পাঠানো হয় এবং তিনি জুনিয়র অফিসার্স কোর্স ব্রিটেন থেকে করে আসেন। তিনি ব্রিটিশ যুদ্ধ জাহাজ মারকিউরি এবং বিমান বাহী রণতরী ট্রায়াম্ফ থেকে প্রশিক্ষণ নেন।

স্ব দেশ সিলনে ফিরে আসার পর তিনি সাব লেফটেন্যান্ট থেকে লেফটেন্যান্ট হন; তিনি লেফটেন্যান্ট কমান্ডার হিসেবে ডিফেন্স সার্ভিসেস স্টাফ কলেজ, ওয়েলিংটন (ভারত) থেকে পিএসসি কোর্স করেন ১৯৭২ সালে। ১৯৭৫ সাল থেকে ১৯৮০ সাল পর্যন্ত কমান্ডার পদবীতে সিলভা শ্রীলঙ্কার যুদ্ধ জাহাজ এসএলএনএস গজবাহু, এসএলএনএস সমুদ্র দেবী, এসএলএনএস তিচ্ছা, এসএলএনএস ইলারা এবং এসএলএনএস জেমুনুর অধিনায়ক হিসেবে দায়িত্ব পালন করেন। ক্যাপ্টেন পদবীতে পদোন্নতি লাভের পর তিনি ত্রিনকোমালিতে নৌ ঘাঁটির অফিসার-ইন-চার্জ হিসেবে দায়িত্ব পান। ১৯৮১ সালে তিনি জাতীয় প্রতিরক্ষা কলেজ, নতুন দিল্লী থেকে এনডিসি কোর্স করেন।

১৯৮৩ সালের ১ জুলাই কমোডোর পদবীকে সিলভাকে নৌ সদরে চীফ অব নেভাল স্টাফ করা হয়। ১৯৮৬ সালের ১ আগস্ট রিয়ার অ্যাডমিরাল হন সিলভা এবং একই বছরের ১ নভেম্বর তারিখে তিনি নৌবাহিনীর কমান্ডার নিযুক্ত হন। তখন শ্রীলঙ্কার গৃহযুদ্ধ চলছিলো এবং রিয়ার অ্যাডমিরাল সিলভার উপর অনেক দায়িত্ব আসে শ্রীলঙ্কা নৌবাহিনীকে যুদ্ধের জন্য প্রস্তুত করার। জাফনা অঞ্চলে শ্রীলঙ্কা নৌবাহিনীর যুদ্ধ জাহাজ এবং নৌ পদাতিক শাখার সদস্যরা এলটিটিইর সঙ্গে যুদ্ধে জড়িয়ে পড়ে। ১৯৯১ সালের ৩১শে অক্টোবর সিলভা ভাইস অ্যাডমিরাল হিসেবে নৌবাহিনী থেকে অবসরে যান এবং তার স্থলাভিষিক্ত হন ক্ল্যান্সি ফার্নান্দো।

দীর্ঘ নৌ সামরিক জীবনে সিলভা বিভিন্ন নৌ পদক লাভ করেন, তিনি বিশিষ্ট সেবা বিভূষণ পদক, সিলন আর্মড সার্ভিসেস লং সার্ভিসেস ম্যাডেল এবং ভাদামারাচ্চি নৌ সমরাভিযান পদক লাভ করেন।

তথ্যসূত্র
---------

1. 1 2 3 4 5  Attanayake, Ivan। "Admiral H. A. Silva VSV"। Island। ৭ মে ২০০৩ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০২০।
2. ↑  "Past Commanders"। navy.lk। ২ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৪।

| * দে
* স
 শ্রীলঙ্কীয় নৌবাহিনীর কমান্ডার |
| --- |
| **সিলন নৌ স্বেচ্ছাসেবক বাহিনী**
* ১  বিউচ্যাম্প
* ২  দে মেল

**শ্রীলঙ্কা নৌবাহিনী**
* ১  ব্যাংকস
* ২  ব্রাউন
* ৩  চাভাসে
* ৪  দে মেল
* ৫  কাদিরাগমার
* ৬  হান্টার
* ৭  গুনাসেকারা
* ৮  পেরেরা
* ৯ ডি সিলভা
* ১০  সিলভা
* ১১  ফার্নান্দো
* ১২  সামারাসেকারা
* ১৩  থিসেরা
* ১৪  সান্দাগিরি
* ১৫  কারনাগোদা
* ১৬  সামারাসিংহে
* ১৭  দিসানায়েকে
* ১৮  কলোম্বেজ
* ১৯  পেরেরা
* ২০  উইজেগুনারত্নে
* ২১ ট্রাভিস
* ২২ সিরিমেভান
* ২৩ পিয়াল
* ২৪ উলুগেতেন্নে
* ২৫ প্রিয়ন্ত
 | শ্রীলঙ্কার পতাকা |
**ওকলাহোমা বিশ্ববিদ্যালয় গ্রন্থপ্রকাশালয়** হলো ওকলাহোমা বিশ্ববিদ্যালয়ের প্রকাশনা শাখা। এটি আমেরিকান দক্ষিণ -পশ্চিমে প্রতিষ্ঠিত প্রথম বিশ্ববিদ্যালয় গ্রন্থপ্রকাশালয় যা ১৯২৯ সালে ওকলাহোমা বিশ্ববিদ্যালয়ের পঞ্চম সভাপতি উইলিয়াম বেনেট বিজেল কর্তৃক প্রতিষ্ঠিত হয়। ওকলাহোমা বিশ্ববিদ্যালয় গ্রন্থপ্রকাশালয় হলো এই অঞ্চলের নেতৃস্থানীয় গ্রন্থপ্রকাশালয়গুলোর মধ্যে একটি এবং এটি প্রাথমিকভাবে আমেরিকান পশ্চিম এবং নেটিভ আমেরিকানদের শিরোনামের জন্য পরিচিত, যদিও গ্রন্থপ্রকাশালয়টি বন্যপ্রাণী থেকে শুরু করে প্রাচীন ভাষা পর্যন্ত অন্যান্য বিষয়েও পাঠ্য প্রকাশ করে। টর্নেডো এবং তীব্র আবহাওয়া এটির আরেকটি দৃষ্টিকোণ। গ্রন্থপ্রকাশালয়টি প্রতি বছর প্রায় ৮০টি বই প্রকাশ করে। ওকলাহোমা বিশ্ববিদ্যালয় গ্রন্থপ্রকাশালয় ২০১৮ সালের একটি পরিলেখয়ে ওকলাহোমা বিশ্ববিদ্যালয়ের প্রেসিডেন্ট ডেভিড বোরেনকে উদ্ধৃত করে বলেছে: "ওই গ্রন্থপ্রকাশালয় হলো ওকলাহোমা বিশ্ববিদ্যালয়ের মুকুট রত্নগুলোর মধ্যে একটি।"

আর্থার এইচ. ক্লার্ক কোম্পানি (১৯০২ সালে প্রতিষ্ঠিত) পশ্চিম মার্কিন যুক্তরাষ্ট্রের ইতিহাস সম্পর্কিত প্রকাশনার একটি প্রধান মুদ্রক ছিল। জুলাই ২০০৬ সালে, কোম্পানিটি ওকলাহোমা বিশ্ববিদ্যালয় গ্রন্থপ্রকাশালয় কর্তৃক অধিগ্রহন করা হয় এবং নরম্যান, ওকলাহোমাতে স্থানান্তরিত হয়, যেখানে এটি একটি ছাপ হিসাবে অব্যাহত রয়েছে।

টীকা
----

1. ↑  "Fulfillment Services"। ২০১৭-১০-০৬ তারিখে মূল থেকে আর্কাইভ করা। সংগ্রহের তারিখ ২০১৭-১২-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  The Oklahoma University Press website, .
3. ↑  Oklahoma Historical Society's Encyclopaedia of Oklahoma History and Culture,   ওয়েব্যাক মেশিনে আর্কাইভকৃত ২০০৮-০১-১২ তারিখে
4. ↑  "Books to Believe in"। ১৪ মার্চ ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

টেমপ্লেট:UOklahoma-stub
টেমপ্লেট:US-publish-company-stub
টেমপ্লেট:Oklahoma-stub
**এগারসিন্দুর দুর্গ** বা **এগারসিন্ধুর দুর্গ** ছিল মধ্যযুগের বাংলার একটি দুর্গ। বর্তমান বাংলাদেশের কিশোরগঞ্জ জেলার পাকুন্দিয়া উপজেলা সদর থেকে প্রায় আট কিলোমিটার দূরে এগারসিন্দুর গ্রামে অবস্থিত। বারো ভুঁইয়াদের নেতা ঈসা খান মুঘলদের বিরুদ্ধে লড়াইয়ে এই দুর্গ ব্যবহার করেছিলেন। বর্তমানে এই দুর্গের অস্তিত্ব নেই। এগারসিন্দুরে দুর্গের পাশে রয়েছে বেবুথ রাজার দিঘি, সাদী মসজিদ, শাহ মাহমুদ মসজিদ। দুর্গটি ঈশা খাঁর শক্ত ঘাঁটি ছিল।

নামকরণ
------

দুর্গটি তৎকালীন সময়ে বানার, শীতলক্ষা, আড়িয়াল খাঁ, গিয়র সুন্দা ইত্যাদির সংযোগস্থলে অবস্থিত ছিল। এ থেকে এগারসিন্ধুর নামটি উদ্ভব হয়।

১১টি নদীর মোহনায় ব্রহ্মপুত্র নদের তীরে উঁচু শক্ত এঁটেল লাল মাটির এলাকা ব্যবসা-বাণিজ্য ও বসবাসের স্থান হিসেবে বিবেচিত হওয়ায় গঞ্জের হাট নামে প্রসিদ্ধ ছিল। গঞ্জের হাট ১১টি নদীর সঙ্গমস্থলে বিধায় তখনকার জ্ঞানী-গুণীজন ঐ ১১টি নদীকে সিন্দু নদ নামে আখ্যায়িত করে স্থানটির নামকরণ করা হয় এগারসিন্দুর। এটি ইতিহাস সমৃদ্ধ জনপদ হিসেবে গড়ে উঠেছিল।

নির্মাণ
-------

বেবুধ নামক এক কোচ উপজাতি প্রধান ষোড়শ শতাব্দীতে এই দুর্গ নির্মাণ করেছিলেন বলে জনশ্রুতি আছে। তিনি একে রাজধানী করেন। বেবুধ রাজার দীঘি নামক একটি দীঘি এখানে অবস্থিত এবং এই দীঘির পাড়ে রাজপ্রাসাদ ছিল বলে ধারণা করা হয়। ঈশা খাঁ বেবুধ রাজার কাছ থেকে দুর্গটি দখল করে নেন এবং একে শক্তিশালী সামরিক ঘাঁটিতে পরিণত করেন।

গঠন
---

দুর্গে প্রায় ৬০ ফুট চওড়া মাটির দেয়াল ছিল। এর তিন দিকে নদী দিয়ে ঘেরা ছিল এবং এক দিকে পরিখা খনন করে প্রতিরক্ষার ব্যবস্থা ছিল।

ঈসা খানের অধীন
--------------

বারো ভুঁইয়াদের প্রধান ঈসা খান এগারসিন্ধুর দুর্গ দখল করে শক্তিশালী সামরিক ঘাটিতে পরিণত করেন। মুঘল বাদশাহ আকবর বাংলা জয়ের সময় ১৫৯৮ সালে তার সেনাপতি মানসিংহ দুর্গ আক্রমণ করেছিলেন।

পরবর্তী অবস্থা
--------------

অহোম রাজ্য ১৭ শতাব্দীতে দুর্গটি দখল করে নেয়। সুবাদার ইসলাম খান তাদের পরাজিত করেন। তিনি দুর্গটি ধ্বংস করে দিয়েছিলেন। পরবর্তীতে ১৮৯৭ সালে সংঘটিত ভূমিকম্পে দুর্গের বাকি অংশগুলো ধ্বংস হয়ে যায়। তবে দুর্গের ভেতরে উঁচু একটি ঢিবি পাওয়া যায়, যেখান থেকে প্রতিপক্ষের বিরুদ্ধে কামান দাগানো হতো।

দুর্গ না থাকলেও ১৭ শতাব্দীর দুটি মসজিদ টিকে রয়েছে। এগুলো হল ১৬৫২ সালে নির্মিত সাদী মসজিদ ও ১৬৯৭ সালে নির্মিত শাহ মোহাম্মদ মসজিদ। সাদী মসজিদ বর্গাকার এবং আট কোণাকার মিনারবিশিষ্ট।

আরও দেখুন
---------

* বারো ভুঁইয়া

তথ্যসূত্র
---------

1. 1 2 3 4 5 6 7 8  ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "এগারসিন্ধুর দুর্গ"। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑

বহিঃসংযোগ
---------


উইকিভ্রমণে ***এগারসিন্দুর দুর্গ*** সম্পর্কিত ভ্রমণ নির্দেশিকা রয়েছে।

* বাংলাপিডিয়ায় *এগারসিন্দুর দুর্গ* উইকিউপাত্তে এটি সম্পাদনা করুন
***ও*** জার্মানিতে প্রকাশিত একটি আন্তর্জাতিক ফেটিশ পত্রিকা ছিল। নামটি এসেছে ফরাসী ধর্ষকাম ও মর্ষকাম নির্ভর উপন্যাস '*স্টোরি অফ ও'* থেকে।

ইতিহাস এবং প্রোফাইল
-------------------

*'ও'* ১৯৮৯ সালে লন্ডনের *স্কিন টু* পত্রিকার জার্মান সংস্করণ *স্কিন টু জার্মানি* এর উত্তরসূরি হিসাবে যাত্রা শুরু করেছিল।  রোনাল্ড ব্রকমিয়ারের অধিগ্রহণের আগে পর্যন্ত পত্রিকাটি শুরু থেকে ১৯৯৪ সাল পর্যন্ত টেককম জিএমবিএইচ  এর মালিকানাধীন ছিল । 

এটি জার্মান এবং ইংরেজি ভাষায় প্রকাশিত হয়েছিল। এটি প্রথম প্রকাশিত হয়েছিল পিটার ডাব্লিউ জার্নিচ (নং ১ - ২৪)। এই সময়ে এর সাবটাইটেল ছিল- আর্ট অফ ফেটিশ, ফ্যাশন এবং ফ্যান্টাসি।  শেষ সংখ্যাগুলি, ও নং ২৫ এবং ২৬, রোনাল্ড ব্রোকমিয়ার কর্তৃক প্রকাশিত হয়েছিল। এর সাবটাইটেলগুলো আর্ট, ফ্যাশন, ফ্যান্টাসিতে পরিবর্তিত হয়েছিল।

পত্রিকটি অপরাহ উইনফ্রে এবং হার্স্ট ম্যাগাজিন কর্তৃক *ও: দ্য অপরাহ ম্যাগাজিন* শিরোনাম নিয়ে প্রকাশিত হওয়ায় বিশেষভাবে ট্রেডমার্ক বিরোধে জড়িয়েছিল। 

*ও* ম্যাগাজিন ১৯৯৪ সালে প্রকাশনা বন্ধ করে দিয়েছিল এবং তার পরে *মারকুইস* পত্রিকাটি আসে।

আরো দেখুন
---------

* ফেটিশ পত্রিকা

তথ্যসূত্র
---------

1. ↑  "Marquis magazine at 50: still kinky after all these years"। *The Fetishistas Archive*। ১০ ডিসেম্বর ২০১০। ১ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৬।
2. ↑  "O Magazine (Fetish, Fashion, Fantasy) No. 20"। *Amazon*। সংগ্রহের তারিখ ১ ফেব্রুয়ারি ২০১৬।
3. 1 2 3  "Oprah puts lash to German fetish title"। *Media Life Magazine*। ২৩ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৫।
4. ↑  "Happy Birthday! Marquis hits 20 years and 60 issues."। *The Fetishistas*। ১৮ এপ্রিল ২০১৪। সংগ্রহের তারিখ ১ ফেব্রুয়ারি ২০১৬।